CELEX: 62007TJ0413
Language: hu
Date: 2009-02-11 00:00:00
Title: Az Elsőfokú Bíróság (negyedik tanács) 2009. február 11-i ítélete. # Bayern Innovativ - Bayerische Gesellschaft für Innovation und Wissenstransfer mbH kontra Belső Piaci Harmonizációs Hivatal (védjegyek és formatervezési minták) (OHIM). # Közösségi védjegy - Felszólalási eljárás - A LifeScience közösségi ábrás védjegy bejelentése - A Life Sciences Partners korábbi közösségi ábrás védjegy - Viszonylagos kizáró ok - Összetéveszthetőség - A 40/94/EK rendelet 8. cikke (1) bekezdésének b) pontja. # T-413/07. sz. ügy

Az Elsőfokú Bíróság (negyedik tanács) 2009. február 11‑i ítélete – Bayern Innovativ kontra OHIM – Life Sciences Partners Perstock
            (LifeScience)
      (T‑413/07. sz. ügy)
      „Közösségi védjegy – Felszólalási eljárás – A LifeScience közösségi ábrás védjegy bejelentése – A Life Sciences Partners korábbi közösségi ábrás védjegy – Viszonylagos kizáró ok – Összetéveszthetőség – A 40/94/EK rendelet 8. cikke (1) bekezdésének b) pontja”
      Közösségi védjegy – A közösségi védjegy meghatározása és megszerzése – Viszonylagos kizáró okok – Azonos vagy hasonló termékek, illetve szolgáltatások vonatkozásában lajstromozott azonos vagy hasonló korábbi védjegy jogosultja
         általi felszólalás – A korábbi védjeggyel való összetéveszthetőség (40/94 tanácsi rendelet, 8. cikk, (1) bekezdés, b) pont) (vö. 29., 58. pont)
      
      Tárgy
      
         
               Az OHIM első fellebbezési tanácsának a Life Sciences Partners Perstock NV és a Bayern Innovativ – Bayerische Gesellschaft
                  für Innovation und Wissenstransfer mbH közötti felszólalási eljárásban (R 1545/2006‑1. sz. ügy) 2007. augusztus 2‑án hozott
                  határozata ellen benyújtott kereset.
               
            Az ügy adatai
      
               A közösségi védjegy bejelentője:
            
            
               Bayern Innovativ – Bayerische Gesellschaft für Innovation und Wissenstransfer mbH
            
         
               Az érintett közösségi védjegy:
            
            
               A 16., 35., 36., 41. és 42. osztályba tartozó árukra és szolgáltatásokra vonatkozó, egy spirális DNS‑lánc, egy ovális és egy
                  rács színes ábrájából álló, alatta az írott „LifeScience” szóelemeket tartalmazó ábrás védjegy – 3585957. sz. védjegybejelentés
               
            
         
               A felszólalási eljárásban hivatkozott védjegy vagy megjelölés jogosultja:
            
            
               Life Sciences Partners Perstock NV
            
         
               A hivatkozott védjegy vagy megjelölés:
            
            
               A 35. és 36. osztályba tartozó szolgáltatásokra vonatkozó, egy DNS‑láncba burkolt meztelen nő ábrájából álló és a „Life Sciences
                  Partners” szóelemeket tartalmazó közösségi ábrás védjegy – 2136026. sz. védjegybejelentés
               
            
         
               A felszólalási osztály határozata:
            
            
               A felszólalási osztály a felszólalásnak helyt adott.
            
         
               A fellebbezési tanács határozata:
            
            
               A fellebbezési tanács a fellebbezést elutasította.
            
         
      Rendelkező rész
      1)         Az Elsőfokú Bíróság a keresetet elutasítja.
      2)         Az Elsőfokú Bíróság a Bayern Innovativ – Bayerische Gesellschaft für Innovation und Wissenstransfer mbH‑t kötelezi a költségek
         viselésére.